 **REPUBLIKA HRVATSKA**

 **DRŽAVNO ODVJETNIŠTVO**

 **URED ZA SUZBIJANJE KORUPCIJE**

 **I ORGANIZIRANOG KRIMINALITETA**

 **Vlaška ulica 116, Zagreb**

Broj: A-53/2023

Zagreb, 14. studenog 2023.

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17 i 89/19; u daljnjem tekstu: Uredba) te sukladno Javnom natječaju objavljenom u Narodnim novinama broj: 114/2023 od 4. listopada 2023. za prijam u državnu službu na neodređeno vrijeme u Državno odvjetništvo, Ured za suzbijanje korupcije i organiziranog kriminaliteta u Zagrebu, na radno mjesto državnoodvjetnički savjetnik, dana 14. studenog 2023. oglašava se sljedeća

OBAVIJEST

I. Testiranje kandidata koji su podnijeli pravovremene i uredne prijave te ispunjavaju formalne uvjete održat će se

u prostorijama Ureda za suzbijanje korupcije i organiziranog kriminaliteta u

 Zagrebu, Vlaška ulica 116

 dana 20. studenog 2023. (ponedjeljak) s početkom u 9,00 sati

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog i praktičnog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva. Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (u daljnjem tekstu: Komisija) neće priznati niti ocijeniti.

IV. Način i sadržaj testiranja bit će proveden i vrednovan sukladno člancima 11. i 12. Uredbe.

V. Nakon provedbe pisanog i praktičnog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom i praktičnom dijelu testiranja, a sve sukladno članku 13. i 14. Uredbe. Raspored održavanja razgovora s Komisijom bit će utvrđen po završetku pisanog i praktičnog dijela testiranja, o čemu će kandidati biti obaviješteni. Razgovor s Komisijom bit će proveden i vrednovan sukladno članku 14. Uredbe.

VI. Kandidat koji nije pristupio testiranju više se ne smatra kandidatom u postupku.

VII. Sadržaj i način testiranja kandidata za radno mjesto državnoodvjetnički savjetnik te pravni izvori za pripremu kandidata za testiranje objavljeni su na web-stranici Državnog odvjetništva, Ureda za suzbijanje korupcije i organiziranog kriminaliteta [www.uskok.hr](http://www.uskok.hr) istovremeno s objavom javnog natječaja.

VIII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

IX. Za najboljeg kandidata Državno odvjetništvo, Ured za suzbijanje korupcije i organiziranog kriminaliteta, sukladno odredbi članka 122. stavak 3. Zakona o državnom odvjetništvu (Narodne novine, broj 67/18, 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja te rezultata provjere, Ravnateljica Ureda za suzbijanje korupcije i organiziranog kriminaliteta donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa i uprave Republike Hrvatske, web stranici Državnog odvjetništva Republike Hrvatske, Ureda za suzbijanje korupcije i organiziranog kriminaliteta. Dostava rješenja kandidatima smatra se obavljenom istekom osmog dana od dana objave na web stranici Ministarstva pravosuđa i uprave Republike Hrvatske.

U Zagrebu, dana 14. studenog 2023. godine

KOMISIJA ZA PROVEDBU JAVNOG NATJEČAJA